Հարվի Էլիոտ

Հարվի Էլիոտ (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է վինգերի դիրքում։

Ակումբային կարիերա

Ֆուլհեմ 
Էլիոտը Ֆուլհեմի ակադեմիայի սան է։ Իր պրոֆեսիոնալ դեբյուտը նշեց 2018 թվականի սեպտեմբերի 25-ին՝ փոխարինման մտնելով Անգլիայի լիգայի գավաթի Միլոուլի դեմ խաղում և դառնալով Ֆուլհեմի ու լիգայի գավաթի պատմության ամենաերիտասարդ ֆուտբոլիստը։ Առաջին հանդիպումը առաջնությունում անցկացրեց 2019 թվականի մայիսի 4-ին՝ փոխարինելով Անդրե Զամբո Անգիսային Վուլվերհեմպտոն Ուոնդերերսի դեմ խաղում և 16 տարեկան ու 30 օրական հասակում դառնալով Պրեմիեր Լիգայի պատմության այդ պահին ամենաերիտասարդ ֆուտբոլիստը։ Ֆուլհեմի կազմում Էլիոտը անցկացրեց 3 հանդիպում։

Լիվերպուլ 
2019 թվականի հուլիսի 28-ին Էլիոտը միացավ Լիվերպուլին։ Օգոստոսի 14-ին անգլիացին իրացրեց իր 11-մետրանոցը ՈՒԵՖԱ Սուպեր գավաթի Չելսիի դեմ խաղում՝ օգնելով իր թիմին հաղթել հետխաղյա հարվածաշարում և նվաճել գավաթը։ Իր դեբյուտը նշեց սեպտեմբերի 25-ին՝ Անգլիայի լիգայի գավաթի Միլթոն Քինս Դոնսի դեմ խաղում և դառնալով Լիվերպուլի պատմության ամենաերիտասարդ ֆուտբոլիստը, ով խաղադաշտ է դուրս եկել թիմի մեկնարկային կազմում։ Հոկտեմբերի 30-ին Էլիոտը 11-մետրանոց վաստակեց Անգլիայի լիգայի գավաթի Արսենալի դեմ խաղում՝ օգնելով իր թիմին հաղթել հետխաղյա հարվածաշարում։

Միջազգային կարիերա 
Էլիոտը ներկայացրել է Անգլիան տարբեր տարիքային երիտասարդական հավաքականներում։ 2019 թվականի սեպտեմբերին նա մինչև 17 տարեկանների հավաքականի կազմում մասնակցեց Սիրենկա գավաթին՝ օգնելով իր թիմին հաղթել մրցաշարը։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 1-ի դրությամբ

Նվաճումներ

Ակումբային 
Լիվերպուլ

 ՈՒԵՖԱ Սուպեր գավաթ. 2019

Միջազգային 
Անգլիա Մ17

 Սիրենկա գավաթ. 2019

Ծանոթագրություններ

Արտաքին հղումներ 

 Էլիոտի պաշտոնական Ինստագրամի էջը
 Էլիոտը transfermarkt-ում
 Էլիոտը soccerbase.com-ում
 Էլիոտը WhoScored.com կայքում
 Էլիոտը Լիվերպուլի պաշտոնական կայքում
 Էլիոտը Պրեմիեր Լիգայի պաշտոնական կայքում
 Էլիոտը ՈՒԵՖԱ-ի պաշտոնական կայքում

Ֆուտբոլի հարձակվողներ
Անգլիացի ֆուտբոլիստներ
Ֆուլհեմի ֆուտբոլիստներ
Լիվերպուլի ֆուտբոլիստներ
Ֆուտբոլի կիսապաշտպաններ
Քուինս Պարկ Ռեյնջերսի ֆուտբոլիստներ
Պրեմիեր Լիգայի ֆուտբոլիստներ